jkorsvik/nowiki_second_scrape_merged huggingface dataset:
Tsjeka

Tsjeka, eller Vetsjeka, (fra russisk ЧК eller ВЧК, Всероссийская чрезвычайная комиссия по борьбе с контрреволюцией и саботажем, «Den allrussiske ekstraordinære kommisjon for kamp mot kontrarevolusjon og sabotasje») var det hemmelige politiet i Den russiske sovjetiske føderative sosialistrepublikk i perioden fra desember 1917 til februar 1922.Tsjekaen ble etablert av Vladimir Lenin, og ble ledet av den polske adelsmannen Feliks Dzerzjinskij. Tsjekaen hadde ansvaret for å arrestere «klassefiender», medlemmer av presteskapet og andre politiske motstandere av kommunistene. Denne kampanjen fikk senere navnet Den røde terroren.
Tsjekaen ble i 1922 gjort om til GPU, og ble senere til KGB. Uttrykket «tsjeka» ble da et kallenavn for KGB, dette er fortsatt i bruk i Russland i dag.


== Forkortelsen ==
Ordet «tsjeka» er norsk transkripsjon av den russiske tobokstaversforkortelsen ЧК, der Ч er den russiske bokstaven for «tsj»-lyden, mens «ka» er russisk uttale av bokstaven К, altså tsjeka = tsje+ka. For å vise at det er en forkortelse helt på linje med for eksempel KGB burde man kanskje skrive TsjeKa eller TsjeK, uttalt «tsje-kå», men det brukes ikke. Tsjeka (eller Vetsjeka, ВЧК) står for kortformen (Всероссийская) чрезвычайная комиссия, (Vserossijskaja) tsjresvytsjajnaja komissija, «Den (Allrussiske) Ekstraordinære Kommisjonen». 


== Seinere sikkerhetstjenester ==
Tsjekaen ble omgjort til GPU («Den politiske hovedforvaltning»), som siden ble til OGPU og NKVD, som i 1946 ble kalt MGB («Ministeriet for statens sikkerhet») og i 1954 KGB. I dagens Russland er det gamle KGB delt opp i sikkerhetstjenesten FSB og utenriksetterretningstjenesten SVR.
|}


== Referanser ==
Sørgegekko

Sørgegekko er en partenogenetisk gekko.
Den hører hjemme i Sør- og Sørøst-Asia, og finnes i det østasistiske øyriket fra Ryukyuøyene til Torresstredet. Den fulgte med polynesiernes kanoer til øyene i Stillehavet. Seinere har den også dukket opp på øyer i Det indiske hav, og i Amerika. På stillehavsøyene ser det ut til at den nå blir utkonkurrert av asiatisk husgekko, som har innvandret i nyere tid.


== Eksterne lenker ==
(en) Sørgegekko i Encyclopedia of Life 
(en) Sørgegekko i Global Biodiversity Information Facility 
(en) Sørgegekko hos Reptile Database 
(en) Sørgegekko hos ITIS 
(en) Sørgegekko hos NCBI 
(en) Kategori:Lepidodactylus lugubris – bilder, video eller lyd på Wikimedia Commons 
(en) Lepidodactylus lugubris – galleri av bilder, video eller lyd på Wikimedia Commons 
Lepidodactylus lugubris – detaljert informasjon på Wikispecies Lizards of Southeast Asia: Maritime Gecko – Lepidodactylus lugubris
Earlham College – Introduced Species in Hawaii
CGA Care Sheets: Mourning Gecko (Lepidodactylus lugubris)
Delisa Walton-Floyd

Delisa Walton-Floyd (født 28. juli 1961) er en amerikansk tidligere mellomdistanseløper som spesialiserte seg på 800 meter. Hun var to ganger amerikansk mester på distansen.
I 1987 fikk hun sølvmedalje under de panamerikanske leker. Under VM i 1987 og 1991 kom hun til semifinalene. Karrierens høydepunkt oppnådde hun med femteplass i OL 1988 i Seoul med tiden 1.57,80. Denne tiden skulle også vise seg å bli stående som personlig bestenotering. Hun er rangert den femte beste amerikanske 800 meter løperen gjennom tidene.Under VM i Tokyo i 1991 ble hun tatt for bruk av amfetamin og utestengt i fire år.


== Referanser ==


== Eksterne lenker ==
(en) Delisa Walton-Floyd – Olympedia 
(en) Delisa Walton-Floyd – Sports-Reference (OL-resultater – arkivert) 
(en) Delisa Walton-Floyd – World Athletics 
(en) Delisa Walton-Floyd – Track and Field Statistics
Omnibus

Omnibus er et latinsk ord, som betyr «for alle». Det kan ha flere betydninger.

Buss – et kjøretøy for å ta mange passasjerer
Omnibuss – en større, hestetrukket vogn for passasjerbefordring
Omnibus (TV) – en serie daglige TV-episoder
Omnibus Wind Ensemble – svensk musikkgruppe
Ryan Franklin

Ryan Ray Franklin (født 5. mars 1973 i Fort Smith, Arkansas) er en Major League Baseballspiller.  Franklin er en høyrehånds pitcher for St. Louis Cardinals. I 2005 ble Franklin den åttende Major League-spilleren og den andre Marinerspilleren som testet positivt på steroider. For dette ble han utestengt i ti dager. 13. desember 2007 ble han navngitt i Mitchell Report som en spiller i Major League som hadde benyttet ulovlige prestasjonsfremmende midler.Franklin var en del av laget som vant olympisk gull under OL 2000 i Sydney.


== OL-medaljer ==
 2000  Sydney -  Gull i baseball  USA


== Referanser ==


== Eksterne lenker ==
(en) Ryan Franklin – Olympedia 
(en) Ryan Franklin – Sports-Reference (OL-resultater – arkivert) 
(en) Ryan Franklin – mlb.com 
(en) Ryan Franklin – Baseball-Reference.com (Major League) 
(en) Ryan Franklin – Baseball-Reference.com (Minor League) 
(en) Ryan Franklin – ESPN (MLB) 
(en) Ryan Franklin – fangraphs.com
Winter – La det aldri ta slutt

Winter – La det aldri ta slutt, er en svensk TV-film fra 2004.


== Handlingen ==
Handlingen utspiller seg en sommer da en ung kvinne blir voldtatt i en av Göteborgs parker. Senere blir en annen kvinne funnet drept i den samme parken.
Ugjerningen har tydelige likhetstrekk med en fem år gammel uoppklart drapssak, og Winter arbeider parallelt med begge for å finne en mulig sammenheng. Midt under etterforskningen rammes kollegaen Fredrik Halders av en tragedie som berører også kollegene sterkt.
Etterforskningen utvikler seg til en marerittaktig reise der ordet arvesynd får en helt ny betydning.


== Utvikling av karakterene ==
Det er en modnere Winter (Johan Gry) vi møter i "La det aldri ta slutt". Den tidligere så innbitte ungkaren har passert førti år, han lever sammen med legen Angela (Ulricha Johnson) og er blitt lykkelig pappa til Elsa. Han henter og bringer i barnehagen og slites
mellom hensynet til familien og den krevende jobben med å etterforske Göteborgs voldsforbrytelser.
Men mye annet ved Winter er ved det samme – som hans eksklusive italienske dresser og forkjærlighet for dyre biler, cigarillos, maltwhisky og jazz. Og skjer det et drap, går han opp i jakten på morderen med den samme besatte målbevisstheten som før. Som etterforsker er han kjennetegnet av sterk intuisjon, menneskekunnskap og et filosofisk sinnelag, og han nyter stor respekt hos kollegene for sine kunnskaper.


== Teamet ==
På Winters team møter vi de samme etterforskerne som i forrige runde av serien: 
- Bertil Ringmar (Krister Henriksson) er avdelingens ringrev og Winters mest betrodde kollega. Han er en skeptiker av natur, skarp og full av livserfaring.
- Fredrik Halders (Lennart Jähkel) er noe av en grinebiter på overflaten, men under skjuler det seg et varmt hjerte. 
- Aneta Djanali (Marie Kuhlberg) er en av spaningsgruppens få kvinner og er dessuten av afrikansk opprinnelse. Hun har en skarp replikk og ditto hjerne, samtidig som hun er lydhør og empatisk. 
- Lars Bergenhem (Niklas Hjulström) er ung og ambisiøs, men har en tendens til å bli nedslått og usikker fordi han engasjerer seg så sterkt følelsesmessig i sakene. 
- Janne Möllerström (Pierre Lindstedt) er teamets researcher og ordensmann. Han holder styr på de minste detaljer og vokter databasen som sin kjæreste eiendel.


== Om filmen ==
La det aldri ta slutt er basert på en roman fra 2000 av Åke Edwardson om Erik Winter som på norsk fikk tittelen Vil ha deg i mørket.  Filmen er den fjerde av seks i Winterserien. med Johan Gry i hovedrollen. Historien er delt i to episoder.


=== Rollelist  (utvalg) ===


== Eksterne lenker ==
(sv) Winter – La det aldri ta slutt i Svensk Filmdatabas 
Winter – La det aldri ta slutt hos NRK
La det aldri ta slutt hos SVT
Devil Dog: The Hound of Hell

Devil Dog: The Hound of Hell er en amerikansk skrekkfilm produsert for CBS-TV i 1978. Hovedrollene spilles av Richard Crenna og Yvette Mimieux. Regi er ved Curtis Harrington.


== Handling ==
Middelklassefamilien Barry anskaffer seg en søt hundevalp. Etterhvert som hunden vokser til begynner en rekke uforklarlige ting å skje, husholdersken dør under mystiske omstendigheter og en rekke andre mystiske dødsfall hender i det idylliske nabolaget. Etterhvert kommer familien under stadig sterkere påvirkning av hunden, og husets familiefar (Richard Crenna) skjønner at han må bryte den makt som den har fått over hans kone og to barn. Han er en sterk personlighet og er den eneste som kan klare å utfordre de krefter som hunden styres av. En avgjørende kamp oppstår mellom ham og hunden og dets sanne skikkelse trer til slutt fram. 


== Om filmen ==
Devil Dog ble utgitt på video i Norge rundt 1983.


== I rollene ==
Richard Crenna ....  Mike Barry
Yvette Mimieux ....  Betty Barry
Kim Richards ....  Bonnie Barry
Ike Eisenmann ....  Charlie Barry
Victor Jory ....  Shaman
Lou Frizzell ....  George
Ken Kercheval ....  Miles Amory
R.G. Armstrong ....  Dunworth


== Referanser ==


== Eksterne lenker ==
(en) Devil Dog: The Hound of Hell på Internet Movie Database 
(en) Devil Dog: The Hound of Hell på AllMovie 
(en) Devil Dog: The Hound of Hell på Rotten Tomatoes
Lumphanan

Lumphanan er en skotsk landsby i Aberdeenshire, omtrent 40 km fra Aberdeen og 16 km fra Banchory. Lndsbyen har to puber, en i selve landsbyen kalt «The MacBeth Arms» og den andre rundt fem km unna kalt «The Cross».
Landsbyen oppsto langs jernbanen i løpet av 1800-tallet, men en kirke er antatt å gå tilbake til før reformasjonen og da tilegnet Sankt Finan. Den ble ombygget i 1762 og utvidet i 1851. Til sørvest ligger «Peel of Lumphanan», et festningsanlegg fra 1200-tallet og på 1400-tallet et herskapshus kalt «Halton House» som sto til 1782.


== Historie ==
Lumphanan er dokumentert for å være stedet for et slag i år 1057 hvor Malcolm III av Skottland beseiret Macbeth av Skottland. Macbeth, kjent blant annet fra William Shakespeares drama Macbeth ble dødelig såret på nordsiden av fjellkjeden Mounth etter å ha trukket seg tilbake sammen med sine menn over fjellovergangen Cairnamounth for til sist å ta opp kampen i slaget ved Lumphanan. Det historiske diktet Bercháns profeti hevder at Macbeth ble såret ved Lumphanan og døde to dager senere ved Scone, 96 km lengre sør. Macbeths stesønn Lulach mac Gille Coemgái ble installert som konge kort tid etter.
En steinrøys som kalles for «Macbeth's Cairn» (Macbeths steinrøys) og som står mellom Lumphanan og Perkhill markerer det stedet hvor det er sagt at Malcolm drepte Macbeth.


== Sport ==
Sammen med en kort, men utfordrende golfbane med ni hull har Lumphanan også en nylig oppusset bane for flere idretter, og ytterligere sportsaktiviteter i et stort parkanlegg. Lumphanans fotballag, kalt for «The Wildcats», og Scott Middleton har vært lagets mest suksessfulle trener i nyere tid.


== Referanser ==
Prajñāpāramitā i en enkelt stavelse

Prajñāpāramitā i en enkelt stavelse er den minste av de mange forkortede utgavene av den Store Prajñāpāramitā Sūtra. Teksten er bevart både på sanskrit, tibetansk og kinesisk.
Teksten ble oversatt til tibetansk med utgangspunkt i et sanskrit-manuskript fra Nepal med tittelen Ekākşarīmātā nāma sarvatahtagatha prajñāpāramitā.Teksten ble oversatt til kinesisk av Dānāpala i året 985 e.Kr., sammen med hjertesutraen og Prajñāpāramitā med noen få ord, som én tekst.


== Referanser ==


== Litteratur ==
Edward Conze: Perfect Wisdom. The Short Prajnaparamita Texts, 1973, 2. utgave Juli 2003, Buddhist Publishing Group, ISBN 0946672288


== Se også ==
Prajñāpāramitā
Paramita
Mahâyâna
Eirik Evjen

Eirik Evjen (født 15. januar 1989) er en norsk skuespiller og fotograf. Han har spilt i filmene Glasskår, Tommys inferno og Max Manus. Han spilte også en gjesterolle i Himmelblå, og hadde en av hovedrollene som sabotør i NRK-serien Kampen om Tungvannet. Han er utdannet fotograf ved Bilder Nordic School of Photography.


== Som fotograf ==
Eirik Evjen jobber i dag som freelance fotograf og cinematograf i eget studio. Han har mottatt flere priser for sitt fotografiske arbeid og fått  oppmerksomhet for sine arkitektoniske miniatyrvideoer på Vimeo. Tiny Capital hadde pr. februar blitt sett av over én million mennesker.


== Eksterne lenker ==
(en) Eirik Evjen på Internet Movie Database 
(da) Eirik Evjen på Filmdatabasen 
(en) Eirik Evjen hos The Movie Database
Sandra Gasser

Sandra Gasser (født 27. juli 1962 i Bern) er en tidligere sveitsisk friidrettsutøver. Under VM 1987 i Roma, hvor hun fikk tredjeplass på 1500 meter, ble hun tatt i doping og diskvalifisert. Etter den to-årige dopingdommen etablerte hun seg igjen i verdenstoppen, med 3.-plass både under EM 1990 og Innendørs-VM 1993.
Sandra Gasser vant syv sveitsiske mesterskapstitler, og holder fortsatt sveitsisk rekord på 800 meter.


== Høydepunkter ==
1984: 3.-plass Innendørs-EM (1500 meter)
1987: 1.-plass Innendørs-EM (1500 meter)
1990: 3.-plass EM 1990 (1500 meter).
1990: 2.-plass Innendørs-EM (1500 meter)
1993: 3.-plass Innendørs-VM 1993 (1500 meter)


=== Personlige bestenoteringer ===
800 meter: 1.58,90, 21. juni 1987 i Berlin, sveitsisk rekord (1.58,65 i 1990, uoffisielt fordi hun sprang i et felt med andre menn)
1500 meter: 4.01,10, 4. juli 1987 i Oslo
3000 meter: 8.54,13,  12. juli 1990 i Lausanne


== Referanser ==


== Kilder ==
AP (5. september 1989). «Gasser Returns». New York Times. Besøkt 19. januar 2007. 


== Eksterne lenker ==
(en) Sandra Gasser – World Athletics 
(en) Sandra Gasser – Track and Field Statistics 
(en) Sandra Gasser – ARRS
Waltz With Me

Waltz With Me er et musikkalbum av Annbjørg Lien. Det kom ut i 2008 og er basert på en konsert hun holdt på Telemarkfestivalen i juli 2007. Hun dannet da en folkemusikkvartett sammen med amerikanske Bruce Molsky, (fele), hardingfele, gitar og som vokalist, svenske Mikael Marin (fem strengs bratsj) og kanadiske Christine Hanson (cello). Som spesiell gjest på albumet er Kirsten Bråten Berg med som vokalist på to spor. All musikken og arrangementene er av Annbjørg Lien, som også har produsert albumet. Opptak og miksing er gjort av Trond Engebretsen i Kongshavn Studios i Kristiansand, mens mastringen var ved Morten Lund i Masterhuset, Oslo. 
Kirsten Bråten Berg er med på «The Traveller», hvor hun og Bruce Molsky synger norsk og engelsk versjon av teksten. Det samme gjør de på «The Fiddle», hvor siste verset synges som duett. På «Dancing the Years All Away» er det bare Bruce Molsky som synger. 


== Sporliste ==
«The Traveller» 5:33 Tekst av Arnt Birkedal: Riv rav ruskande, oversatt av Shari Nilsen
«Sula Mountains» 4:52
«The Fiddle» 4:09 Tekst av Knut Buen: Fela, oversatt av Shari Nilsen
«Home East» 6:16
«Masques» 4:53
«Waltz With Me» 2:46
«Walking Strings» 4:56
«Dancing the Years All Away» 4:28 Tekst av Arnt Birkedal: Dansande ut alle år, oversatt av Shari Nilsen
«The Old Car» 3:46
«Mother and a Son» 5:02
Huntly

Huntly (skotsk gælisk Hunndaidh) er en skotsk by i Aberdeenshire, tidligere kjent som Milton av Strathbogie. Den hadde en befolkning på 4 460 i 2004 og er sete for festningen Huntly Castle, nå i ruiner.
Huntly var hjembyen til forfatteren George MacDonald. Noen av hans romaner, spesielt de om Robert Falconer og Alec Forbes av Howglen har handling fra Huntly, selv om navnet er endret, og gir således et godt bilde av livet i Huntly på 1800-tallet.
Både Huntly og det omliggende distriktet Gordon er navngitt for en by og familie som opprinnelig hadde bakgrunn fra grenselandene lengre sør.

Huntly er kjent for Huntly Castle, en vakker festning med utsyn over The Gordon Schools. 
Byen er også hjemmet for de kjente bakeriene Deans som produserte en verdenskjente kakekjekse. I november 2007 åpnet Deans i Huntly deres nye besøkssenter.  Bosetning i nærheten inkluderer Keith og Rothiemay.
Det er utmerkede ørret og laksefiske i elvene River Deveron og River Bogie som blir administrert av «River Deveron Salmon Fisheries Board».
Huntly har en grunnskole, Gordon Primary, og en videregående skole, The Gordon Schools.
De viktigste utendørsaktivitetene inkluderer nordiske grener i naturområdet Clashindarroch Forest, fjellturer til fots og sykling, foruten rugby. Det lokale fotballaget er Huntly F.C.
I nærheten er starten til Skottlands lengste ridetur, Highland Horseback, som går 322 km til vestkysten.
Et galgetre finnes ved Leith Hall.
Huntly på New Zealand er oppkalt etter Huntly i Skottland.


== Referanser ==


== Eksterne lenker ==
Huntly nettsted. Arkivert 14. februar 2008 hos Wayback Machine.
Gordon Primary
The Gordon Schools
Huntly ved Undiscovered Scotland
Zoltan, Hound of Dracula

Zoltan, Hound of Dracula (også kjent under tittelen Dracula's Dog) er en amerikansk vampyr-grøsser fra 1977 regissert av Albert Band. Filmen handler om Draculas hund, Zoltan. Hunden og en av Draculas tjenere sendes til USA for å finne det siste gjenværende medlemmet av Dracula-slekten. Hovedrollene spilles av José Ferrer, Michael Pataki, Arlene Martel og Reggie Nalder.


== Handling ==
Under en militærmanøver i Romania avdekker en gruppe soldater familiegraven til grev Dracula. En soldat åpner en av kistene og finner en hund med en trepinne gjennom brystet. Han drar ut trepinnen, men dermed gjenoppliver han vampyrhunden Zoltan, Draculas egen hund. Hunden dreper soldaten og åpner deretter en annen grav i gravkammeret. Denne inneholder liket til Veidt Smit, Zoltans herre og kryptens opprinnelige eier. Zoltan klarer å fjerne trestaken som er satt gjennom Veids hjertet og dermed blir han også brakt tilbake til et en slags liv. Veid ble opprinnelig gjort til Draculas tjener for 300 år siden.  
Lojaliteten til Dracula leder Veid og Zoltan ut på en reise til Los Angeles for finne sin nye «mester». Den utvalgte viser seg å være det siste, gjenlevende medlemmet av Dracula-slekten: psykologen Mike Drake. Mike har akkurat dratt på campingtur med kone, barn, og deres to schæferhunder. Schmidt og Zoltan følger etter i en begravelsesbil. Fremme ved det stedet som Drake ferierer begynner Schmidt å stirre på Mikes campingbil mens han sender telepatiske beskjeder til Zoltan. Hunden angriper og suger blodet av Mikes hunder for å skape sin egen hær av vampyrhunder. Etterhvert dukker vampyrjegeren Branco opp for å bekjempe de blodtørstige vampyrhundene og dets utsending. Et siste inferno utspiller seg i en øde hytte der Drake og Branco har søkt tilflukt for de angripende «vampyrhundene». 


== Om filmen ==
Zoltan fikk lite oppmerksomhet i sin samtid. Den har fått relativ hard medfart av filmsider som BBC Movies og The Video Graveyard.Den ble ikke vist på norsk kino. Det er heller ikke kjent om den ble utgitt på video i Norge.


== I rollene ==
(utvalg)

Michael Pataki ....  Michael Drake/Count Dracula
José Ferrer ....  Inspector Branco
Jan Shutan ....  Marla Drake
Libby Chase ....  Linda Drake
John Levin ....  Steve Drake
Reggie Nalder ....  Veidt Smith


== Referanser ==


== Eksterne lenker ==
(en) Zoltan, Hound of Dracula på Internet Movie Database 
(sv) Zoltan, Hound of Dracula i Svensk Filmdatabas 
(fr) Zoltan, Hound of Dracula på Allociné 
(nl) Zoltan, Hound of Dracula på MovieMeter 
(en) Zoltan, Hound of Dracula på Turner Classic Movies 
(en) Zoltan, Hound of Dracula på Rotten Tomatoes
Tsjerkessk

Tsjerkessk (russisk: Черке́сск) er hovedstad i Republikken Karatsjajevo-Tsjerkessia i Russland. Den ligger ved elva Kuban i Nord-Kaukasus, rundt 1300 km sørøst for Moskva. Innbyggertall: 116 244 (folketelling 2002), 113 060 (folketelling 1989). 
Byen ble grunnlagt i 1804 som en kosakk-stanitsa kalt Batalpasjinskaja, etter Batal-Pasja, en tyrkisk general av tsjerkessisk herkomst, som i 1790 ble beseiret i et slag i nærheten. I 1931 fikk stedet bystatus under navnet Batalpasjinsk. Navnet ble i 1934 endret til Sulimov, i 1937 til Jezjovo-Tsjerkessk, og endelig til Tsjerkessk i 1939.
I byen bor det tsjerkessere, karatsjaier, russere, abazinere, nogaier og minoriteter av grekere og armenere.
Tsjerkessk er forvaltningsby og politisk, økonomisk og kulturelt senter for Republikken Karatsjajevo-Tsjerkessia. Av industriell betydning er elektroindustri, produksjon av lærvarer og næringsmiddelindustri. Byen har flere høyere utdanningsinstitusjoner.


== Eksterne lenker ==
(ru) Offisielt nettsted 
(en) Cherkessk – kategori av bilder, video eller lyd på Commons
Karatsjajevsk

Karatsjajevsk (russisk: Карача́евск) er en by i Republikken Karatsjajevo-Tsjerkessia i Russland. Den ligger ved elva Kuban, rundt 60 km sør for Tsjerkessk. Innbyggertall: 22 113 (folketelling 2002). 
Karatsjajevsk ble grunnlagt i 1926 som Georgijevskoje. Den fikk bystatus i 1929 og skiftet etterhvert navn til Mikojan-Sjahar, etter Anastas Mikojan. Fra 5. oktober 1944 til 1. januar 1957, mens karatsjaiene var i eksil i Sentral-Asia, var byen en del av Den georgiske SSR under navnet Klukhori. 
Området rundt byen er rikt på fortidsminner fra middelalderen, som ruinene av Khumar og Sjoana-kirken fra 900-tallet.


== Referanser ==


== Eksterne lenker ==
Offisielt nettsted 
(en) Karachayevsk – kategori av bilder, video eller lyd på Commons
Ust-Dzjeguta

Ust-Dzjeguta (russisk: Усть-Джегута) er en by i Republikken Karatsjajevo-Tsjerkessia i Russland. Den ligger ved elva Kuban, rundt 15 km sør for Tsjerkessk. Innbyggertall: 32 903 (folketelling 2002), 29 225 (folketelling 1989).
Den ble grunnlagt av kosakker i 1861 som stanitsaen Dzjegutinskaja (russisk: Джегутинская). Bystatus ble innvilget i 1975. 


== Referanser ==
Teberda

Teberda (russisk: Теберда́) er en by i Republikken Karatsjajevo-Tsjerkessia i Russland. Den ligger i Kaukasus på 1800 moh, rundt 90 km sør for Tsjerkessk. Innbyggertall: 7 827 (folketelling 2002).
Den ble grunnlagt i 1868 som en karatsjai-bosetning, og ble opprinnelig kalt Bajtsjoralany-Kjabak. Bystatus ble innvilget i 1971.


== Referanser ==
Naltsjik

Naltsjik (russisk: На́льчик, kabardinsk: Налшык, balkarisk: Нальчик) er hovedstad i republikken Kabardino-Balkaria i Russland. Byen ligger på 550 moh i nordhellingen av Kaukasus-fjellene, rundt 1400 km sørøst for Moskva. Innbyggertall: 274 974 (folketelling 2002), 234 547 (folketelling 1989).


== Historie ==
Naltsjik-området var bebodd av innfødte balkarer og kabardinere så langt tilbake som 1743, men dagens by stammer fra tidlig på 1800-tallet, da det ekspanderende russiske keiserriket bygget et fort der i 1818. En militær bosetning ble grunnlagt på stedet i 1838. Naltsjik forble av relativt liten betydning til etter den russiske revolusjonen, da den i 1921 fikk bystatus, og ble administrativt senter for Den kabardinske autonome oblast.
Under andre verdenskrig var Naltsjik okkupert av Tyskland fra 28. oktober 1942 til 3. januar 1943. Byen ble sterkt skadet under konflikten.


== Økonomi ==
Naltsjik er en forvaltningsby og er et politisk og kulturelt sentrum for Republikken Kabardino-Balkaria. Den er også et industrielt senter for republikken, med virksomheter innen metallurgi, lettindustri, produksjon av byggematerialer og maskinbygging). Byen er også kjent som et kursted på grunn av sine varme kilder og klare fjelluft.


== Utdanning ==
Naltsjik har følgende høyere utdanningsinstitusjoner: 

Kabardino-Balkarias statlige universitet
Kabardino-Balkarias forretningsinstitutt
Det nord-kaukasiske statlige kunstinstitutt
Kabardino-Balkarias statlige jordbruksakademi.


== Eksterne lenker ==
Offisielt nettsted 
(en) Nalchik – kategori av bilder, video eller lyd på Commons 
(en) Нальчик – galleri av bilder, video eller lyd på Commons 
Informasjon om Naltsjik (russisk)
Kart over Naltsjik (russisk)
Carl Nordin

Carl Nordin (født 23. desember 1989) er en svensk skihopper som representerer klubben IF Friska Viljor. Nordin har hatt det med å prestere bra på trening, men å ikke få det ut i renn, noe hans personlige rekord på 187 meter fra Planica bærer preg av. Rekorden ble forøvrig satt under trening til lagkonkurransen i 2008.
Nordin har aldri deltatt i et individuelt verdenscuprenn. Bare en lagkonkurranse i Planica er verdenscupopptredene Nordin har å sikte til. Likevel har han også deltatt i et skiflyvnings-VM, i Oberstdorf i 2008. Nordin ble der nr. 50 individuelt og nr. 11 med det svenske laget.
I Kontinentalcupen har han en 25.-plass fra Granåsen i 2008 som best. I FIS-Cup er det beste en 20.-plass hjemme i Falun.


== Referanser ==


== Eksterne lenker ==
(en) Carl Nordin – FIS (skihopping)